


	HAAPAJÄRVEN KAUPUNKI
	OTE PÖYTÄKIRJASTA



	Kaupunginhallitus
	§ 255
	22.09.2026




Kuntien harkinnanvaraisen valtionosuuden korotuksen hakeminen vuonna 2026

Haapajärven kaupunki on ollut arviointimenettelyssä vuodesta 2022 lähtien. Vuoden 2025 tilinpäätös oli ylijäämäinen, minkä johdosta kaupunki irtaantui niukasti (1 871,21 €) arviointimenettelystä. Taseeseen jäi kuitenkin katettavaa ja rahastoihin alas kirjattavaa, mikä yhdessä vuoden 2026 ennakoitua heikomman verotulokehityksen kanssa aiheuttaa paineita talouden tasapainolle ja uhkaa painaa vuoden 2026 tuloksen jälleen alijäämäiseksi. 

Kaupunki on tästä syystä ryhtynyt toimiin talouden tasapainottamiseksi kuluvan talousarviovuoden ja tulevien taloussuunnitelmavuosien aikana. Kevään 2026 aikana käytiin laajat, koko henkilöstöä koskevat, yt- eli muutosneuvottelut, joiden toimet ulottuvat aina vuoteen 2028 asti. Kaupunginhallitus ja -valtuusto päättivät näiden neuvottelujen pohjalta taloutta tasapainottavista toimista, joiden toimeenpano on aloitettu välittömästi. Näiden toimien vaikutukset näkyvät täysimääräisinä vuonna 2029.

Kaupungin taloudellista tilannetta kriisikuntakriteerien valossa painaa myös keskimääräistä korkeampi kuntaveroprosentti. Myös lainojen kokonaismäärä on huomattavan korkea, vaikkakin se johtuu välttämättömistä investoinneista, kuten terveistä kouluista.

Tulevaisuuden näkymät kaupungissa ovat valoisammat. Yritysten investointikiinnostus vaikuttaisi johtavan tulevien vuosien aikana työllisyyden suotuisaan kehitykseen alueen yrityksissä ja uusien yritysten syntymiseen tai tuloon Haapajärven alueelle. Jotta tämä ennakoitu myönteinen kehitys pääsisi alkuun suotuisissa olosuhteissa, kaupunki hakee harkinnanvaraisen valtionosuuden korotusta.

Valtiovarainministeriön hakukirje (VN/23079/2026) sekä Haapajärven kaupungin hakemus harkinnanvaraisen valtionosuuden korotuksesta ovat liitteenä. Yhteenveto kaupungin taloudellisesta tilanteesta kriisikuntakriteerien valossa on oheismateriaalina.


	Valmistelija/lisätietoja: Marianne Ahmaoja puh. 044 4456 132


Päätösehdotus
Kaupunginhallitus päättää hakea harkinnanvaraisen valtionosuuden korotusta liitteenä olevan hakemuksen mukaisesti.

Päätös
Hyväksyttiin.


		Otteen oikeaksi todistaa  

	28.09.2026


	Marianne Ahmaoja
	Talous- ja hallintojohtaja

Pöytäkirja on viety nähtäväksi yleiseen tietoverkkoon 25.9.2026.

Päätös on annettu asianosaiselle tiedoksi kirjeellä / sähköpostilla pvm.

Muutoksenhakuohje koskee pykäliä: § 255

Muutoksenhakukielto
Päätökseen, joka koskee vain asian valmistelua tai täytäntöönpanoa, ei saa kuntalain 136 §:n mukaan hakea muutosta.




